Съдържание
Индекс 🔎︎

# Настройки

Задава настройките за форматиране на списъци с номера или водачи. Ако желаете, можете да прилагате формати върху отделни нива от йерархията на списъка.

За достъп до тази команда...

Изберете Форматиране - Водачи и номерация. Отворете раздела Настройки.

Отворете Стилове - Стилове за презентации - контекстно меню на стил от тип „План“ - изберете Нов/Промяна.

Отворете Стилове - Стилове за списък - контекстно меню на елемент - изберете Нов/Промяна.

## Формат

Изберете нивото или нивата, които желаете да промените, след което задайте желаното форматиране.

## Ниво

Изберете нивото или нивата, за които желаете да задавате настройки за форматиране. Избраното ниво се осветява в мострата.

### Номерация

Изберете стил за номериране на избраните нива.

Избор | Описание
1, 2, 3, ... | Арабски числа
A, B, C, ... | Главни букви
a, b, c, ... | Малки букви
I, II, III, ... | Римски числа (главни букви)
i, ii, iii, ... | Римски числа (малки букви)
A, .., AA, .., AAA, ... | Азбучна номерация с главни букви
A, .., AA, .., AAA, ... | Азбучна номерация с малки букви
Водещ знак | Добавя водещ знак в началото на ред. Изберете тази настройка, после щракнете върху бутона Знак, за да изберете стил на водещия знак. Водещите знаци се преоразмеряват, за да паснат на текущата височина на реда. Ако желаете, можете да дефинирате знаков стил, който задава друг размер за тях.
Изображение | Показва изображение вместо водещ знак. Изберете тази настройка и щракнете върху Избор, за да посочите желания файл с изображение. Изображението се вгражда в документа.
Свързана графика | Показва изображение вместо водещ знак. Изберете тази настройка и щракнете върху Избор, за да посочите желания файл с изображение. Изображението се вмъква като връзка към файла.
Няма | Не прилага стил за номериране.

Достъпността на следващите полета зависи от стила, избран в полето Номерация.

### Преди

Въведете знак или текст, който да се показва пред номера в списъка.

### След

Въведете знак или текст, който да се показва след номера в списъка. Ако желаете да създадете списък с номера от вида „1.)“, въведете „.)“ в това поле.

### Знакови стилове

Изберете знаковия стил, който желаете да използвате в номерирания списък. За да създадете или редактирате знаков стил, отворете прозореца Стилове, щракнете върху иконата „Знакови стилове“, щракнете с десния бутон върху стил и изберете Нов.

### Видими поднива

Въведете броя на предишните нива, които да бъдат включени в стила за номериране. Например, ако въведете „2“ и в предишното ниво е използван стилът за номериране „A, B, C...“, схемата за номериране на текущото ниво ще стане: „A.1“.

### Започване от

Въведете нов начален номер за текущото ниво.

### ЦвятЦвят

Изберете цвят за текущия стил на номериране.

### Относителен размерОтносителен размер

Въведете относителната големина на знака – водач спрямо размера на шрифта в текущия абзац.

### Знак

Отваря диалоговия прозорец Специални знаци, в който можете да изберете символ.

### Настройки за графика:

### Избор...

Изберете графиката или посочете графичния файл, който желаете да използвате като знак – водач.

### Ширина

Въведете ширина за графиката.

### Височина

Въведете височина за графиката.

### Запазване на пропорциите

Поддържа съотношението между размерите на графиката.

### Подравняване

Изберете настройката за подравняване на графиката.

## Всички нива

Служи за задаване на настройките за номериране на всички нива.

### Последователно номериране

Увеличава номерата с едно при преминаване към по-долно ниво в йерархията.