Съдържание
Индекс 🔎︎

# Клавиатура

Служи за приписване или редактиране на клавишни комбинации за команди на LibreOffice или макроси на LibreOffice Basic.

За достъп до тази команда...

Изберете раздела Инструменти - Персонализиране - Клавиатура. Трябва да има отворен документ.

Можете да приписвате или редактирате клавишни комбинации за текущото приложение или за всички приложения на LibreOffice.

Избягвайте да приписвате клавиши, които в момента се ползват от операционната ви система.

## LibreOffice

Показва клавишните комбинации, общи за всички приложения на LibreOffice.

## WriterCalcImpressDrawMath

Показва клавишните комбинации за текущото приложение от LibreOffice.

## Клавишни комбинации

Изброява клавишните комбинации и свързаните с тях команди. За да припишете или промените клавишна комбинация за командата, избрана в списъка Функция щракнете върху комбинация в списъка и след това – върху бутона Промяна.

## Функции

Изброява категориите функции и функциите на LibreOffice, на които можете да приписвате клавишни комбинации.

### Категория

Изброява наличните категории функции. За да приписвате клавишни комбинации на стилове, отворете категорията „Стилове“.

### Функция

Изберете функция, на която желаете да припишете клавишна комбинация, щракнете върху клавишна комбинация в списъка Клавишни комбинации, след това щракнете върху Промяна. Ако за избраната функция вече има клавишна комбинация, тя ще се покаже в списъка Клавиши.

### Клавиши

Показва клавишните комбинации, които вече са приписани на избраната функция.

## Промяна

Приписва клавишната комбинация, избрана в списъка Клавишни комбинации, на командата, избрана в списъка Функция.

Изтрива избрания елемент или елементи без да изисква потвърждение.

## Зареждане

Заменя конфигурацията на клавишните комбинации с друга, записана преди това.

## Записване

Записва текущата конфигурация на клавишните комбинации, за да можете да я заредите по-късно.

## Нулиране

Връща променените стойности към стойностите по подразбиране.

Теми, свързани с показаната

Конфигуриране на LibreOffice