Съдържание
Индекс 🔎︎

# Редактиране

Менюто съдържа команди за редактиране съдържанието на текущия документ.

## Отмяна

Отменя последната команда или последния въведен текст. За да изберете командите, които желаете да отмените, щракнете върху стрелката до иконата Отмяна в лентата Стандартни.

## Възстановяване

Анулира действието на последната команда Отмяна. За да изберете стъпката на Отмяна, която искате да анулирате, щракнете върху стрелката до иконата Възстановяване в лентата Стандартни.

## Повтаряне

Повтаря последната команда. Тази команда е достъпна в Writer и Calc.

## Изрязване

Премахва избраното и го копира в клипборда.

## Копиране

Копира избраното в клипборда.

## Поставяне

Вмъква съдържанието на клипборда в позицията на курсора, заменяйки избраните текст и обекти, ако има такива.

## Специално поставяне

Вмъква в текущия файл съдържанието на клипборда в зададен от вас формат.

## Избор - всички

Избира цялото съдържание на текущия файл, рамка или текстов обект.

## Търсене

Превключва видимостта на лентата Търсене за търсене на текст или навигация по елементи в документа.

## Търсене и замяна

Търси или заменя текстове или формати в текущия документ.

## Следене на промените

Показва наличните команди за следене на промени във файла.

## Сравняване с документ

Сравнява текущия документ с избран от вас документ. Съдържанието на избрания документ ще бъде показано като изтрити текстове в диалоговия прозорец, който ще се отвори. Ако желаете, можете да вмъкнете съдържанието на избрания файл в текущия документ, като изберете съответните записи за изтрит текст и щракнете последователно върху Отхвърляне и Вмъкване.

## Сливане с документ

Импортира промените, нанесени в копия на даден документ, в оригиналния документ. Промените, нанесени в бележки под линия, колонтитули, рамки и полета, се игнорират. Идентичните промени се сливат автоматично.

## Връзки

Позволява ви да редактирате свойствата на всяка връзка в текущия документ, включително пътя към файла източник. Тази команда не е достъпна, ако текущият документ не съдържа връзки към други файлове.

## Чувствително изображение

Позволява ви да прикрепвате URL към определени области върху графика или група от графики. Група от една или няколко чувствителни области се нарича чувствително изображение (ImageMap).

## Обект

Позволява редактирането на избран обект във файла, който е бил вмъкнат с командата Вмъкване - Обект.

## Редактиране на файл

Използвайте иконата Редактиране на файл, за да активирате и деактивирате режима на редактиране.